Trauerbuch zu Boufer

Déi bemierkenswäert Trauerbuch zu Boufer steet am Park beim Altersheem, nieft dem Wee dee lénks laanscht d'Gebai féiert.

Si gehéiert wéinst hirem Alter, deen op ronn 140 Joer geschat gëtt, an och hirer imposanter Erscheinung, zu de bemierkenswäerte Beem zu Lëtzebuerg.

Ee vun den Haaptäscht ass ronderëm de Stamm gewuess, huet sech horizontal a parallel zum Wee ausgebreet, fir dann no zirka 5 m no uewen ze wuessen. Dësen Aascht huet missen duerch zwou Stäipe geséchert ginn.

Am Mee 2008 gouf de Wee deen ënner dem Bam erduerch féiert aus Sécherheetsgrënn ëmgeleet. De Problem konnt awer behuewe ginn an am August duerno ass de Wee an och d'Bänk ënner dem Bam erëm fräi zougänglech.

D'Trauerbuch am Allgemengen ass e sougenannte Kultivar, also eng vu Gäertner geziichte Varietéit vun der Routbuch (Fagus sylvatica), déi an de Bëscher an Europa natierlech virkënnt.

Am Park zu Boufer gëtt, resp. gouf et nach e puer aner bemierkenswäert Beem:
 d'Bluttbuch virum Altersheem; si gouf 2022 ewechgeholl an huet bis dohin  als déi imposantst vun hirer 'Zort' zu Lëtzebuerg gegollt;
 eng Grupp vu véier Bluttbuchen.

 Quellen
Sinner, J. et al., 2002. Les arbres remarquables. Administration des eaux et forêts. Musée national d'histoire naturelle. 255 S. (Cf. S. 80, Text a Foto.)

 Kuckt och
 Bemierkenswäert Trauerbuch beim Schlass zu Suessem
 Bemierkenswäert Beem zu Lëtzebuerg

 Um Spaweck 

Trauerbuch Boufer